CELEX: 62021CN0316
Language: mt
Date: 2021-05-21 00:00:00
Title: Kawża C-316/21: Talba għal deċiżjoni preliminari mressqa mir-Raad van State (il-Belġju) fil-21 ta’ Mejju 2021 – Monument Vandekerckhove NV vs Stad Gent, partijiet oħra: Denys NV, Aelterman BVBA

9.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/28
            
         
      Talba għal deċiżjoni preliminari mressqa mir-Raad van State (il-Belġju) fil-21 ta’ Mejju 2021 – Monument Vandekerckhove NV vs Stad Gent, partijiet oħra: Denys NV, Aelterman BVBA
      (Kawża C-316/21)
      (2021/C 320/27)
      Lingwa tal-kawża: l-Olandiż
      
         Qorti tar-rinviju
      
      Raad van State
      
         Partijiet fil-kawża prinċipali
      
      
         Rikorrent: Monument Vandekerckhove NV
      
         Konvenut: Stad Gent
      
         Partijiet oħra fil-proċedura: Denys NV, Aelterman BVBA
      
         Domandi preliminari
      
      
                  1)
               
               
                  It-tieni subparagrafu tal-Artikolu 63(1) tad-Direttiva 2014/24/UE tal-Parlament Ewropew u tal-Kunsill tas-26 ta’ Frar 2014 dwar l-akkwist pubbliku u li tħassar id-Direttiva 2004/18/KE (1), ikkunsidrat waħdu u flimkien mal-portata tal-prinċipji tad-dritt tal-Unjoni, jiġifieri l-ugwaljanza fit-trattament, in-nondiskriminazzjoni u t-trasparenza fil-qasam ta’ kuntratti pubbliċi, għandu jiġi interpretat fis-sens li, meta l-awtorità kontraenti tikkonstata li entità li operatur ekonomiku jagħmel użu mill-kapaċitajiet tagħha ma tissodisfax il-kriterji ta’ selezzjoni, hija għandha l-obbligu li titlob lill-operatur is-sostituzzjoni tal-entità jew għandha l-possibbiltà li titlob is-sostituzzjoni jekk l-operatur irid li jintgħażel?
               
            
                  2)
               
               
                  Abbażi tal-prinċipji ta’ ugwaljanza fit-trattament, ta’ nondiskriminazzjoni u ta’ trasparenza, kif ukoll skont l-iżvolġiment tal-proċedura għall-għoti, jeżistu ċirkustanzi li fihom l-awtorità kontraenti ma għandhiex (iktar) jew ma tistax (iktar) teżiġi li titwettaq sostituzzjoni?
               
            
         (1)  ĠU 2014, L 94, p. 65, rettifika fil-ĠU 2015, L 275, p. 68.